《和何郡丞元日郡楼眺望》
明代·卢龙云

物态时时改，春光岁岁逢。江山留宦迹，花鸟悦尘容。

望阙心千绪，怀人路几重。岂堪持柏酒，独酌对晴峰。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。